Eg vil ønskje statsråden til lykke med arbeidet på Sri Lanka til veka. Han har gjort ein viktig innsats der og vil heilt sikkert gjere det no òg. Men eg vil utfordre han til å ta med det perspektivet som representanten Høglund hadde med, at ein viktig del i fredsprosessen er arbeidet med å byggje opp att landet. Så sjølv om hovudfokuseringa er på fredsprosessen, er det viktig å ha med den andre delen. Mitt tilleggsspørsmål går på eit litt anna felt. «En stille tsunami er på vei» kontinuerleg i Afrika, sa den førre utviklingsministaren. Den nye regjeringa overførte betydelege midlar frå Afrika til FN-systemet, eit system som altså ikkje er ope når det gjeld korleis pengane vert brukte. Bør ikkje rekkjefølgja vere at ein gjennomfører prosjekta som ein faktisk har frå Noreg si side, at ein held oppe løyvingane til Afrika, og at ein så må arbeide parallelt med å få FN meir ope, før ein overfører fleire midlar til FN?